Skjáskot úr þáttunum Godless sem sýndir eru á Netflix . skjáskot/imdb.com „ Það er nóg til af sjónvarpsefni til að glápa á yfir hátíðarnar , “ segir Björn Þórir Sigurðsson , kvikmyndarýnir morgunþáttarins Ísland vaknar á K100 . Björn er reglulegur gestur í morgunþættinum enda fáir fróðari en hann um áhugaverða sjónvarpsþætti eða kvikmyndir . Hann var spurður um þætti sem ekki væri hægt að hætta að horfa á , svokallaða „ hámhorfsþætti “ sem halda athygli áhorfandans , þáttaröðina í gegn . Hér að neðan eru þeir þættir sem Björn mælir með til hámhorfs yfir hátíðarnar . SkyOne-sjónvarpsstöðin sýnir þessa ævintýraþætti en fyrri þáttaröðin sem frumsýnd var í fyrra sló í gegn . Ung kona gædd nornarhæfileikum verður hrifin af vampíru . Netflix sýnir þættina Godless , sem einungis eru sex þættir . Þeir gerast í litlum bæ í villta vestrinu þar sem allir karlmenn deyja í námuslysi . Vandast nú málið fyrir eftirlifandi eiginkonur því ruslaralýður er á leið til bæjarins og þær þurfa að víbgúast . Óhætt er að mæla með þáttunum The Looming Tower , sem sýndir eru á streymisveitunni Hulu . Þeir sem höfðu gaman af þáttunum Chernobyl ættu ekki að láta þessa þætti fram hjá sér fara . Söguþráðurinn rekur aðdraganda þess sem gerðist í hryðjuverkaárásinni á Tvíburaturnana 11. september 2001 . BBC sýnir spennuþættina Night Manager sem byggðir eru á bók Johns Le Carrés .